Държавен вестник, бр. 91, 2024 г., стр. 5

БРОЙ  91	
Д Ъ Р Ж А В Е Н  В Е С Т Н И К 	
СТР.  5  
Г л а в а  т р е т а
СТРУКТУРА, ЧИСЛЕНОСТ, ФУНКЦИИ И 
ОРГАНИЗАЦИЯ НА РАБОТАТА НА АДМИ­
НИСТРАЦИЯТА НА КОМИСИЯТА
Раздел I
Общи положения
Чл. 14. (1) Администрацията подпомага 
комисията за изпълнение на нейните право­
мощия, предвидени в нормативните актове. 
(2) Администрацията е организирана в 
1 дирекция обща администрация и 4 дирекции, 
включително главна дирекция, специализира­
на администрация, служител по сигурността 
на информацията, Звено за вътрешен одит, 
Инспекторат и финансов контрольор.
(3) Общата численост на комисията и на 
нейната администрация е 255 щатни бройки. 
Числеността на администрацията е 250 щатни 
бройки и е разпределена, както следва:
1. Главен секретар
1
2. Финансов контрольор
1
3. Звено за вътрешен одит
2
4. Служител по сигурността на ин­
формацията
1
5. Инспекторат
3
Обща администрация 
6. Дирекция „Финансови и админи­
стративни дейности“
47
Специализирана администрация
7. Главна дирекция „Мониторинг и 
контрол на съобщенията“
74
8. Дирекция „Правна“
25
9. Дирекция „Управление на ограничен 
ресурс“
36
10. Дирекция „Регулиране“
45
11. Дирекция „Международна дейност, 
цифрови услуги и координация“
15
Чл. 15. Служителите в администрацията 
на комисията работят по служебно или тру­
дово правоотношение.
Раздел II
Главен секретар
Чл. 16. (1) Главният секретар е пряко под­
чинен на председателя на комисията и осъ­
ществява административното ръководство, 
като организира, координира и контролира 
дейността на администрацията на комисията 
и отговаря за планирането и отчетността 
при изпълнението на ежегодните цели на 
администрацията.
(2) Главният секретар:
1. организира разпределението на задачите 
за изпълнение между административните зве­
на, създава условия за нормална и ефективна 
работа на звената, осъществява общия контрол 
за изпълнението на възложените задачи;
2. координира оперативното взаимодейст­
вие на администрацията на комисията с адми­
нистрациите на държавните органи, с непра­
вителствените и обществените организации;
3. организира подготовката на заседанията 
на комисията, като осъществява координацията 
и контрола по подготовката на материалите 
и организира предоставянето на материалите 
от дневния ред;
4. изготвя проект на дневен ред за засе­
данията на комисията, който представя на 
председателя;
5. изисква информации и материали, необ­
ходими за анализ и подготовка на въпроси, 
които подлежат на разглеждане от комисията;
6. оказва съдействие на членовете на коми­
сията при изпълнение на техните задължения;
7. организира и контролира съхранението 
на протоколите от заседанията на комисията 
и оригиналите на решенията є заедно с до­
кументите към тях;
8. осъществява контрол по изпълнение­
то на възложените задачи, произтичащи от 
решенията на комисията и от заповедите на 
председателя;
9. изпълнява други задачи, възложени му 
с решение на комисията или със заповед на 
нейния председател;
10. инициира и организира работни сре­
щи с участието на членове на комисията и 
служители с цел изготвяне и координиране 
на позиция по въпроси, чието разглеждане 
предстои на заседание на комисията;
11. контролира пропускателния режим в 
сградите на комисията и противопожарния 
режим;
12. контролира дейността по управлението 
на собствеността на комисията;
13. утвърждава длъжностните характерис­
тики на служителите.
(3) При отсъствие на главния секретар 
неговите функции за всеки конкретен случай 
се изпълняват от определен от председателя 
на комисията директор на дирекция.
Раздел III
Служител по сигурността на информацията, 
финансов контрольор, Звено за вътрешен 
одит и Инспекторат
Чл. 17. (1) Служителят по сигурността 
на информацията е на пряко подчинение на 
председателя на комисията или на изрично 
упълномощен от председателя член на коми­
сията и ръководи регистратура за класифи­
цирана информация, изпълнява възложените 
му със Закона за защита на класифицираната 
информация (ЗЗКИ) задачи и отговаря за 
надлежното създаване, обработване, съх­
раняване и предаване на класифицираната 
информация.